Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 5. számú melléklet a 25/2004. (XII. 20.) KvVM rendelethez
Paragraph Index: 278

d) A mérõmikrofon védelme a szél hatása ellen Szeles idõben a mérõmikrofonon a szél ellen védelmet nyújtó eszköz legyen, és a mûszerkönyv elõírásai szerint kell eljárni. 5 m/s szélsebesség felett nem szabad mérni. 3.2 A mérési pontok kijelölése 3.2.1 A mérési pont helyzetét a mérés céljának megfelelõen kell megválasztani, betartva az MSZ ISO 1996-2:1995 5.3. pont elõírásait. 3.2.2. A mérési pontok választásakor vonatkoztatási pontot lehet kijelölni. A vonatkoztatási pontot a ténylegesen haladásra való szélsõ forgalmi vágány középvonalától, dref = 25 m távolságban és 3,2–4,2 m magasságban kell kijelölni úgy, hogy a vasút és a vonatkoztatási pont között a hangterjedést gátló akadály ne legyen. 3.3. A vizsgálat körülményeinek megválasztása 3.3.1 A vizsgálat alatt a vasúti szakaszon szokásos forgalmi viszonyoknak kell lenniük, ideiglenes lassújel, bármely vágányon vágányzár vagy más idõszakos forgalmi zavart eredményezõ tényezõ nem lehet. Ha a feladat célja, hogy a nem szokásos forgalmi körülményeknek a zajra gyakorolt hatásáról információt nyújtson, akkor a fenti követelménytõl el lehet tekinteni. 3.3.2 A mérés idején minden egyes elhaladó szerelvényrõl a következõ adatokat kell feljegyezni: - típusa - az elhaladás idõpontja, - melyik vágányon haladt, - a mért alapzaj. 3.3.3 A vizsgálatot szélsõséges idõjárási körülmények, továbbá porhótakaró esetén vagy 6 m/s-nál nagyobb erõsségû szélben nem szabad elvégezni. 3.4. A megfigyelési idõ megválasztása A megfigyelési idõt úgy kell megválasztani, hogy a mérési eredményként kapott egyenértékû A-hangnyomásszint a megítélési idõre jellemzõ legyen. A megfigyelési idõ megválasztásánál figyelembe kell venni az 5.1 pontban leírt feltételeket.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes